**3041 INSTITUT RUĐER BOŠKOVIĆ**

**Obrazloženje općeg dijela financijskog plana za razdoblje 2023.-2025. g.**

**PRIHODI I PRIMICI**

Ukupni prihodi i primici za 2023 g. planiraju se u visini 70.275.907 EUR, za 2024.g. u visini 37.332.206 EUR, a za 2025.g. u visini 31.961.159 EUR.

Prihodi od poslovanja po izvorima u 2023.g. u eurima:

* Izvor 11 Opći prihodi i primici 27.319.152
* Izvor 12 Sredstva učešća za pomoći 4.102.921
* Izvor 31 Vlastiti prihodi 1.996.509
* Izvor 51 Pomoći EU 1.924.414
* Izvor 52 Ostale pomoći i darovnice 4.100.596
* Izvor 563 Europski fond za region. razvoj 30.100.765
* Izvor 576 Fond solidarnosti EU 224.202
* Izvor 61 Donacija 507.348

Izvor 11 obuhvaća prihode i rashode za troškove plaća iz Državne riznice, plaće za znanstvene novake, programsko financiranje i pravomoćne sudske presude. Za sve četiri grupe dobiveni su limiti od strane MZO-a.

U sklopu izvora 52. godinu planirani su prihodi za projekte Hrvatske zaklade za znanost (HrZZ), sredstva od bilateralnih projekta i strukturnih projekati gdje smo dobili obavijest o prijenosu sredstava. Od strane HrZZ dobili smo obavijesti o šest grupa aktivnosti za koje su oni osigurali sredstva u Proračunu RH ili iz europskih projekata. Sukladno tome sredstva su raspoređena po vrsti troškova, ali ne i projektima. Iako se očekuje novi poziv, ta sredstva nisu zbog zadane metodologije planiranja uključena u plan za 2023-2025.g.

U razdoblju 2023. - 2025.g. ne planiraju se prihodi i primici od nefinancijske imovine, zaduživanja i sl.

**RASHODI I IZDACI**

Ukupni rashodi i izdaci za 2023 g. planiraju se u visini 70.275.907 EUR, za 2024.g. u visini 37.332.206 EUR, a za 2025.g. u visini 31.961.159 EUR. Rashodi i izdaci pokriveni su prihodima i primicima. To znači da se na kraju svake godine očekuje da neće biti manjka ili viška rashoda.

U sklopu izvora 51 Pomoći EU planirani su projekti u okviru programa Obzor 2020 gdje se rashodi smanjuju zbog isteka roka i programa i projekata. Također planirani su i ugovoreni projekti iz novog programa Horizon Europe.

Izvor 563 obuhvaća 85% prihoda projekata dobivenih od Europskog fonda za regionalni razvoj (EFRR) putem koordinatora projekta. Izvor 12 obuhvaća 15% nacionalnog sufinanciranja. Ukupan plan rashoda na obadva izvori za 2023. g. iznosi 34.203.686 EUR, od čega se na projekt Otvorene znanstvene infrastrukturne platforme za inovativne primjene u gospodarstvu i društvu (O-ZIP) odnosi 31.471.385 EUR.

S obzirom da je IRB je pretrpio znatnu štetu u potresu 22. ožujka 2020. godine, javio se na natječaj Poziv na dodjelu bespovratnih sredstava „Obnova infrastrukture i opreme u području obrazovanja oštećene potresom”. Radi se o otvorenom postupku koji se financira u sklopu Fonda solidarnosti Europske unije (FSEU). Sredstva su planirana iz Izvora 576 Fond solidarnosti Europske unije – potres ožujak 2020. Planirani rashodi u 2023.g. sukladno dobivenom limitu iznose 224.202 EUR.

**PRIJENOS SREDSTAVA IZ PRETHODNE I U SLJEDEĆU GODINU**

U razdoblju 2023. - 2025.g. ne planiraju se prijenosi sredstava iz prethodne ili u sljedeću godinu (donos i odnos).

**UKUPNE I DOSPJELE OBVEZE**

Stanje ukupnih i dospjelih obveza korisnika na dan 31. prosinca 2021. kao i na dan 30. lipnja 2022.g.:

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 31.612.265 kn | 21.159.154 kn |
| Dospjele obveze | 651.310 kn | - |